Source: http://www.sportulsatmarean.ro/index.php/baschet/item/1789-baschet-infrangere-in-ultimul-meci-al-grupei-principale-1-6-urmeaza-play-off-ul
Timestamp: 2018-01-21 22:23:53+00:00

Document:
Baschet | Înfrângere în ultimul meci al grupei principale 1-6. Urmează play-off-ul
Baschetbalistele de la CSM Satu Mare au pierdut și ultimul meci jucat în cadrul grupei principale 1-6 a Ligii Naționale de baschet feminin, 64-62 în deplasare la ”U” Cluj Napoca.
Echipa pregătită de Jose Araujo a încheiat aseară cu o înfrângere minicampionatul echipelor clasate pe locurile 1-6, sătmărencele câștigând doar două din cele zece meciuri jucate în această fază a competiției: Olimpia CSU Brașov 61:72 CSM Satu Mare și CSM Satu Mare 80:65 CS Phoenix Galați.
CSM Satu Mare a câștigat la o diferență de șapte puncte primul sfert (21-14), însă le-a pierdut pe celelalte trei la diferențe minime (18-15, 16-12, 16-14). Cu 30 secunde înainte de final Andreea Orosz a egalat la 62 cu o aruncare de trei puncte, însă U'' a reușit victoria grație unui coș de două puncte reușit de Andra Mandache, cu șase secunde înainte de final.
În urma rezultatelor înregistrate în cadrul grupei principale 1-6 a Ligii Naționale de baschet feminin sătmărencele au rămas pe locul șase în clasament și vor întâlni în play-off echipa clasată pe locul trei, CSM Târgoviște. Primul meci dintre cele două echipe se va disputa duminică, 26 martie, la Târgoviște, meciul doi se va juca la Satu Mare, joi, 30 martie, iar în caz de egalitate, meciul decisiv va avea loc la Târgoviște în patru aprilie.
”U” Cluj-Napoca 64 - 62 CSM Satu Mare (14-21, 18-15, 16-12, 16-14)
Arbitri: Andrada Monika Csender, Marius Epure, Mate Andras Stretea;
CSM Satu Mare: Reed 20 puncte, Batey 9 puncte, Olah 9 puncte, Baltic 8 puncte, Laza 6 puncte, Crăciun 6 puncte, Canty 2 puncte, Szmutku 2 puncte, Uiuiu;
Rezultatele înregistrate în etapa a X-a:
CS Phoenix Galați 92-73 Olimpia CSU Brașov
Universitatea Cluj-Napoca 64-62 CSM Satu Mare
ACS Sepsi SIC Sf. Gheorghe 90-43 CSM Târgoviște
1. ACS Sepsi SIC Sf. Gheorghe 26/2 54p
2. Universitatea Cluj-Napoca 20/8 48p
3. CSM Târgoviște 18/10 46p
4. Olimpia CSU Brașov 15/13 43p
5. CS Phoenix Galați 13/15 41p
6. CSM Satu Mare 10/18 38p
Clasament Grupa 7-10:
1. Univ Goldiș ICIM Arad 12/11 35p
2. CSBT Alexandria 11/12 34p
3. ACS BC Sirius Tg. Mureș 4/19 27p
4. CS Politehnica Național Iași 1/22 24p

References: CSM 
 CSM 
 CSM 

CSM 
 CSM 
 CSM 

CSM 
 CSM 
 CSM 
 CSM 
 CSM